JohanHeinsen/ENO huggingface dataset:
Viborger Samler, 1835-10-29
domme, afsagte i den Kongelige Lands-Overret i Viborg, Mandagen den 26de October 1835. J Sagen No. 144.
Viborger Samler, 1835-10-29
Ldsovpkt. Lykke som Actor, contra: Ldsoppkt. Holm, Defensor for Laust Nielsen, Skjørbek, samt Ldsoppkt. Nyboe, Defensor for Peder Christian Christophersen Skjærk og Christiane Jensdatter af Holstebroe Arrest. (Der tiltales for Tyverie, Løsgjængerie, Betlerie og Hælerie m.m.) Dom: "Arrestanten Laust Nielsen Skjørbek, bor hensættes til Forbedringshuusarbeide i Viborg Tugt- og Forbedringshuus i 1 Aar. Arrestanten Peder Christian Christophersen Skjærk bor stryges til Kagen, og hensættes til Fæstningsarbeide sin Livstid. Med Hensyn til den Arrestantinden Christiane Jensdatter idømte Straf og Actionens Omkostninger bor Herredstingsdommen, ved Magt at stande. Actor for Overretten, Procurator Lykke, tillægges i Salarium 15 Rbd. S., som udredes af samtlige Tiltalte, een for alle og alle for een. At efterkommes under Adfærd efter Loven."
Viborger Samler, 1835-10-29
Ved Hjerm Ginding Herreders Extraret d. 5te Juni 1835 er af Cancelliesecretair Bye- og Herredsfoged Nellemann og tiltagne Meddomsmænd, dømt saaledes: "Arrestanten Laust Nielsen Skjorbek bør hensættes til Fæstningsarbeide sin Livstid. Arrestanten Peder Christophersen Skjærk og Arrestantinden Christiane Jensdatter bør hensættes til Forbedringshuusarbeide i Viborg Tugt- og Forbedringshuus, Førstnævnte i 18 og Sidstnævnte i 8 Maaneder, hvorhos de Samtlige insolidum ville have at udrede alle af Sagen lovlig flydende Omkostninger og deriblandt i Salair til Actor, Procurator Nielsen, 9 Rbd. og til Defensor, Procurator Sehestedt, 6 Rbd., samt til de subsidiaire Defensorer, Procurator Bastrup i Viborg, Soekrigscommissair Bagge i Ringkjøbing og Procurator Thorup i Skive, 2 Rbd. til hver, Alt Sølv. At efterkommes under Adfærd efter Loven.
Viborger Samler, 1835-10-29
J Sagen No. 195. Ldsovpkt. Nyboe som Actor, contra: Ldsoppkt. Lykke Defensor for Andreas Christian Wittrup af Aalborg Arrest. (Der tiltales for begaaet Overfald paa Gaden, Tyverie m. m.) Dom: "Arrestanten Andreas Christian Wittrup bør hensættes til Forbedringshuusarbeide i Viborg Tugt- og Forbedringshuus i 1 Aar, men iøvrigt for Justitiens Tiltale i denne Sag fri at være. Med Hensyn til Actionens Omkostninger, hvoriblandt Arrestanten betaler i Salair til Actor ved Overretten, Procurator Nyboe, 5 Rbd. Sølv, bør Byetingsdommen ved Magt at stande. At efterkommes under Adfærd efter Loven."
Viborger Samler, 1835-10-29
Ved Aalborg Kjøbstæds Extraret den 20de Juli 1835 er af den constituerede Dommer, Fuldmægtig Nissen, dømt saaledes: "Tiltalte Andreas Christian Wittrup i Aalborg Arrest bør hensættes til Forbedringshuusarbeide i Viborg Tugt- og Forbedringshuus i 1 Aar, som Forbedringshuusfange; saa betaler han og alle af hans Arrest og Action samt Dommens Execution lovlig flydende Omkostninger, hvorunder i Salair til Actor, Procurator Dannisøe, 3 Rbd. og Defensor, Procurator Ølgaard, 2 Rbd., Alt Sølv. At efterkommes under Adfærd efter Loven."¬
Viborger Samler, 1835-10-29
J Sagen No. 211.
Viborger Samler, 1835-10-29
Ldsoppkt. Nyboe som Actor, contra: Ldsoppkt. Lykke, Defensor for Skomager Jens Christian Olsen og Skomagersvend Lorenz Jacob Meyer af Aalborg Arrest. (Der tiltales for begaaet Overfald m. m.) Dom: "Byetingsdommen bør ved Magt at stande; dog saaledes, at Bestemmelsen deri om, at Arrestanten Olesen, efter at have udstaaet sin Straf, skulde sættes i Forvaring indtil han stiller den i Dommen ommeldte Borgen, bortfalder. J Salarium til Actor ved Overretten, Procurator Nyboe, betale Arrestanterne en for begge og begge for een 10 Rbd. Sølv. At efterkommes under Adfærd efter Loven."
Viborger Samler, 1835-10-29
Ved Aalborg Kjøbstæds Extraret den 31te Juli 1835 er af Cancellieraad Byefoged og Birkedommer Wolfferdt dømt saaledes: "De Tiltalte, Skomager Jens Christian Olsen og Skomagersvend Lorenz Jacob Meyer, bør enhver især at hensættes til Forbedringshuusarbeide i Viborg Tugt og Forbedringshuus i 1 Aar, samt in solidum at udrede alle af deres Arrest, denne Action og Dommens Execution flydende Omkostninger skadesløs, hvoriblandt i Salair til Actor, Prove procurator Davidsen, 4 Rbd. og til Defensor, Procurator Sparre, 3 Rbd., Alt Sölv. Endelig vil Skoemager Jens Christian Olsen, efter at have udstaaet sin Straf, blive at sætte i Forvaring, indtil han med Hensyn til de imod Andreas Wittrup brugte Trudseels og Jndsigelses Ord stiller en saadan Borgen, at denne i Fremtiden kan være forsikkret. At efterkommes under Adfærd efter Loven."¬
Viborger Samler, 1835-10-29
J Sagen No. 218.
Viborger Samler, 1835-10-29
Ldsoppkt. Møller som Actor, contra: Ldsoppt. Holm, Defensor for Andreas Diederiksen Bahnsen. (Der tiltales for formeentlig begaaet Tyverie.) Dom: "Herredstingsdommen bør, forsaavidt paaanket er, ved Magt at stande. J Salarium til Actor ved Overretten, Procurator Møller, betaler Tiltalte 5 Rbd. Sølv. At efterkommes under Adfærd efter Loven."
Viborger Samler, 1835-10-29
Ved Jerlev Brusk Herreders Extraret d. 18de August 1835 er af Overauditeur Herredsfoged Oxenboll dømt saaledes: "Andreas D. Bahnsen, bør for Actors videre Tiltale i denne Sag fri at være, dog at han for sit Vedkommende betaler alle af Sagen lovlig flydende Omkostninger og derunder Halvdelen af Salarierne til Actor, Procurator Kralund, og til Defensor, Procurator Kruse, som for den Første bestemmes i det Hele til 4 Rbd. Solv og for den Sidste til 3 Rbd. Sølv. Jesper Pedersen bør for Actors Tiltale fri at være, og Omkostningerne for hans Vedkommende saa og den anden Halvdeel af fornævnte Salarier at udredes af det Offentlige. At efterkommes under Adfærd efter Loven."¬
Viborger Samler, 1835-10-29
J Sagen No. 157.
Viborger Samler, 1835-10-29
Ldsovpkt. Otterstrom mødte for Gaardmand Jørgen Envoldsen af Stilling, contra: Ldsovprykt. Jespersen mødte for Ungkarl Rasmus Jensen ibid.
Viborger Samler, 1835-10-29
(Citanten, Gaardmand J. Enevoldsen, paaanker under nærværende Sag en ved Hjelmslev Gjern Herreders Ret den 2den April sidstleden afsagt Dom i en Sag, som han har anlagt imod Jndstævnte, Ungkarl N. Jensen, angaaende 368 Rbd. Sedler med Renter, som denne, der er hans Svoger, skal være ham skyldig for Kost og Logie m.v. i 4 Aar.) Dom: "Herredstingsdommen bør ved Magt. at stande. Processens Omkostninger for Overretten ophæves." Ved Hjelmslev Gjern Herreders Ret den 2den April 1835 er af Justitsraad Bye- og Herredsfoged Blichfeldt i Skanderborg dømt saaledes: "Jndstævnte, Rasmus Jensen, bør for Citantens, Jørgen Envoldsens, Tiltale i denne Sag fri at være. Processens Omkostninger ophæves."
Viborger Samler, 1835-10-31
63de Aargang. 1835. No. 135. Kongelig allernaadigst alene privilegerede. Viborger Samler. Forsendes med Brevposten i 3 Danmark og Hertugdommene. 31te October.
Viborger Samler, 1835-10-31
Loverdagen den Redigeret af E. Nerenst, trykt og forlagt af N. P. Dons.
Viborger Samler, 1835-10-31
Udenlandske Efterretninger. Spanien. Beretningerne fra den spanske Grændse ere, som sædvanligt, meget modsigende. Memorial des Pyrenæes taler om et stort Krigsraad, der den 14de d. M. skal være holdt i Estella, og hvori det Spørgsmaal er bleven opkastet, om man skulde foretrække at fortsætte Krigen i de fire Provindser eller at marschere imod Madrid. For det Sidste skulle Prætendenten og de Fleste af hans Generaler have erklæret sig, hvorimod Jturralde var at den modsatte Mening. Derfra hi ørte det Rygte, at denne, siden Sumalacarrequis Død den dueligste af de carlistiske Generaler, var falden i Unaade og afsat. Men Le Memorial paastaaer, at han skal beholde Commanden i de fire Provindser, medens Hovedarmeen gaaer over Ebro. Hertil er Alt beredt og Fortravet allerede beordret til Logronno. Carlisternes Hær anslaaes til 25,000 Mand Jnfanterie og 3000 Mand Cavallerie tilligemed et anseeligt Artillerie, medens Cordova kun har 16,000 Mand at stille imod ham. Ganske i Modsætning hermed melder Indicateur, at Dronningens Tropper vilde gaae offensivt tilværk, da de ventede Forstærkninger fra alle Provindser. Allerede den 9de havde de gjort en fremrykkende Bevægelse og besat Marata, hvorpaa Don Carlos havde rømmet Estella og med sine Tropper trukket sig tilbage til Maneru, medens Cordova trængte haardt ind paa ham med 14,000 Md. Jturralde var traadt af, fordi man havde betroet Over commanden til Equia. Desertion og Pengemangel toge Overhaand, og havde det momentane Held i Catalonien ikke været, saa vilde Banderne allerede have oplost sig. De sidste Beretninger fra denne Provinds lyde imidlertid ugunstigt for Carlisterne. Den 10de blev Guerque med 4000 Mand angreben i Sletten ved Embar i Nærheden af Olot af Gouverneuren i Vich; Kampen var hidsig paa begge Sider; Carlisterne tabte 450 Mand deres Oberst O'Donnell blev fangen og bragt til Figueras. Siden er den navaresiske Colonne sprængt og kun i de yderste Bjergegne drive endnu nogle Bander omkring under Caballeros og Muchacho. Grev Espanna er virkeligen paa fransk Grund og under Præfectens Opsyn i Perpignan. – Jfølge Breve fra Bilbao skulde General Evans erholde Overcommanden i de baskiske Provindser. – J Madrid har Dronningen Regentinden, befalet Oprettelsen af 3 Batailloner Jnfanterie under Navn af "Dronning-Regentindens Jægere;" en Committee af 7 Grander har paa samtlige Proceres's Vegne tilbudt Udrustningen, Bevæbningen og Underholdningen af 10 Batailloner Frivillige, og Handelstanden i Cadiz har aabnet en Subscription, for i et heelt Aar at underholde et Corps.
Viborger Samler, 1835-10-31
Storbritannien og Jrland. Dronningen er vendt tilbage fra et Besøg ved Universitetet i Orford. J lang Tid er ingen kongelig Person modtagen med saadan Jubel, og den hele Ceremonie synes at være anordnet i det conservative Parties Aand. Studenterne have i Dronningens Nærværelse bragt Hertugen af Cumberland og Orangelogerne et Vivat og derimod Ministrene et Percat. Man maa imidlertid ikke oversee, at disse Studenter næsten alle opdrages efter et theologisk Tilsnit, og enten tilhøre, Toryfamilierne eller leve paa de høikirkelige Jnstituters Bekostning. Ogsaa i Exeter have de Conservative holdt en stor Forsamling. Derimod har Generaladvocaten, Sir James Campbell holdt en lang Tale pro domo til sine Constituenter i Edinburg. Den lærde Herre erklærede sig mod en Reform af Overhuset, fordi dette dog altid tilsidst maatte give efter for den offentlige Mening. Naar ved en Oplosning af Underhuset den liberale Majoritet forblev ubeskaaren, saa vilde man Jntet have at befrygte af Lorderne, der gik ud fra den feilagtige Tro, at de tolkede Nationens sande Mening. Hr. O'Connell har paa en stor Diner i Limerick udtrykkeligen erklæret, at han vilde understøtte Regjeringen, fordi denne agtede at lade Jrland vederfares Retfærdighed. Han forlangte intet Andet, end at Jndividualiteten sattes paa samme Fod. Vilde Regjeringen nogensinde afvige fra dette System, da blev han igjen Repcaler; men hvis det nærværende Ministerium forblev ved Roret, da vilde Jrland blive Englands bedste Kunde i Freden og dets høire Arm i Krigen.
Viborger Samler, 1835-10-31
Frankrig. Belgiernes Konge er med Gemalinde den 21de October ankommen til Paris. – Hertugen af Orleans vil foretage en Reise i Middelhavet; efter nogle Blade skal han deeltage i Feldttoget mod Abdel Kader. - Overordentlig Opsigt gjør den Omstændighed, at Oberst Latapie, tidligere i Don Carlos's Tjeneste, hvis Autorskab til den bekjendte Artikel i J. des Debats, La nouvelle Minerne først har forkyndt, men J. de Paris udtrykkeligen nægtet, nu selv i en Skrivelse til Cour. , nævner sig som Forfatter. Han beklager sig tillige over et utilgiveligt Brud paa Taushed, hvilket har sat ham, da hans egen Characteer stod paa Spil, i den piinlige Nødvendighed, at gjøre dette Skridt. Det ministerielle Blads Autoritet har ved denne Erklæring lidt et stærkt Stød, og Journal des Debats ansees nu slet ikke meere for ministeriel, skjøndt netop denne Omstændighed torde bevise, at det faaer sine Jnspirationer fra en endnu ganske anden Kilde end Cabinettet.
Viborger Samler, 1835-10-31
Som bekjendt blev der for nogen Tid siden i Thorigni, i Cure-Depart, givet en Fest til Ære for Hr. Odillon=Barrot, ved hvilken han i anstændige men eftertrykkelige Ord erklærede sig imod Ministeriet og dets System. Nu har Jndenrigsministeren suspenderet Mairen i Thorigni fra sine Functioner, fordi Festen havde fundet Sted i en det Offentlige tilhørende Vaaning. Følgen heraf var, at det hele Municipalconseil i Thorig indsendte sin Dimission. J sin Erklæring til Præfecten beklager det sig over Ministerens mørke Skinsyge, der har afsat en agtværdig Embedsmand blot af den Grund, at han havde givet en Mand en Diner, hvem Kongen selv stedse pleiede med Godhed at modtage og indbyde. "O. Naar Kongen faaer det at vide, Vi vilde føle os beskjæmmede, naar vi vilde have noget tilfælleds med en saa uretfærdig Handling, en saa ækkel Politik. Gid vore Landsmænd maae aabne Øinene for den Afgrund, til hvilken doctrinair Stivsind fører os. Tiltagende Skatter, Revolutionen traadt med Fødder, Restaurationen priset og fulgt, Juryen i Unaade, Æren sat tilside, Frihedens og Landets Venner chicanerede, deres og Kongens Venner fornægtede og forfulgte: disse ere de Klager, hvis Overmaal skille Ministeriet fra Nationen og have bevæget os til vor Beslutning." Le Journal des Debats tilføier nogle nye Details om Fieschi. Han viser en Rolighed og en Tillid, som man, naar man kommer ham nærmere, neppe kan Andet, end ansee for oprigtig. Han har besluttet, ikke at skaane dem, hvilke Jnstructionen søger at fremstille som hans Medskyldige, og han lover, paa Modets vigtige Dag at gjøre Opdagelser, der, som han siger, ville sætte Frankrig og hele Verden i Forundring. Hidtil have de af ham meddeelte Details udbredt meget Lys over Forbrydelsen d. 28de Julii, og han synes overbeviist om, at han intet Bedre kan gjøre, end at opdage hele Sammenhængen. – Pepin er meget nedbøiet; heftig Ordvexel har fundet Sted mellem ham og Fieschi i Jnquisitionsdommerens Nærværelse; men Resultatet vil forblive en Hemmelighed, indtil Processen foretages. Man siger, at Fieschi har besluttet, Jntet at skjule. Denne Beslutning maa man tilskrive den hovmodige Tone, han anmasser sig over sine Colleger, som han behager at kalde dem. En Notice, som Øvrigheden har opdaget hos ham, indeholder en Liste over betydelige Pengebidrag, som skulle beløbe sig til 30,000 Fr., og hvis Kilde han hidtil ikke har villet paavise. Er dette en af de Hemmeligheder, der skulle aabenbares paa den store Dag, Han har blot erklæret sig over en Post paa 500 Fr., som han har erholdt af en Medskyldig. Pepin er ført til Fængslet Petit-Luxembourg og bliver strængt bevogtst. - Morey, en af Fieschis Medskyldige, bukkede ikke, som flere Blade have meldt, under for den Beslutning, at aflive sig ved Hunger, men indvilligede i, at tage nogen Næring til sig, som han imidlertid kun meget vanskeligt kunde fordøie, da hans Mave længe Jntet havde erholdt. Han beholder sin Aandsnærværelse under sine store Lidelser.
Viborger Samler, 1835-10-31
Ved en Leilighed spurgte han Jnquisitionsdommeren, om han torde gjøre sit Testament, og om dette Document, hvad der end indtraf, vilde blive respecteret og maatte indtil hans Død forblive i hans Hænder. Da han erholdt et bejaende Svar, skrev han nogle Sider, som han forvarer under sin Hovedpude, og fra Tid til anden farer han med Haanden til det Sted, hvor de ligge, som om han frygtede for, at de maatte blive borttagne. For nogle Dage siden blev hans Sadelmagerværksted offentlig solgt, i Kraft af en Fuldmagt, som han den 5te Septbr. havde tildeelt tvende Personer.
Viborger Samler, 1835-10-31
Blandet. Biskoppen af Leon, Don Carlos's Agent, er incognito ankommen fra Rotterdam til London med en Specialmission til flere Englændere af høi Rang.
Viborger Samler, 1835-10-31
Lord Granville skal i sin Regjerings Navn af den franske Regjering have forlangt Oplysning om visse foregivne Krænkelser af Quadrupeltractaten, f. Ex., at man havde tilladt Tilsendelsen af Recruter, Officierer og Penge til D. Carlos. - Dronningen af Portugal har, indtil yderligere Bestemmelse er tagen af Cortes, befalet at standse med Betalingen af Lord Beresfords aarlige Pension som portugisisk Feldtmarschal. Den udgjorde 16 Contos eller 4000 L. - Den 15de Septbr. havde Beboerne af Michigan gjort et Angreb paa Staden Toledo i Staten Ohio, men vare drevne tilbage af Toledos Borgere. – Patz har aldeles undertrykt Revolutionen i Venezuela.
Viborger Samler, 1835-10-31
Jfølge Skaanska Correspondenten har i Løbet af d. M. et blodigt Optrin fundet Sted i Østad, i Anledning af en Huusvisitation, nogle Toldbetjente vare beordrede til at anstille hos en derværende Handlende. Pøbelen samlede sig nemlig og mishandlede Betientene, med et "barbarisk Raseri, med blanke Knive og andre Mordinstrumenter, og Voldsomheder fandt Sted, som erindre om den hedenske Tids værste Næverretsystem"; Betientene maatte, ilde tilredede, forføie sig bort med uforrettet Sag.
Viborger Samler, 1835-10-31
Jndenlandske Efterretninger.
Viborger Samler, 1835-10-31
Kjøbenhavn, den 27de October. Blandt de Gjenstande, der i denne Tid sysselsætte Folks Opmærksomhed, indtager Stænderne som billigt den første Plads, rigtignok faaer man ad den officielle Vei Efterretningerne kun lidet tidligere, end Posten bringer Efterretninger fra London eller Paris, men deels mundtlig, deels skriftlig har man daglig Underretninger, og disse circulere hurtig, idet de enten bringes til Børsen, Athenæum eller et andet saadant Udgangspunkt, hvorfra de med Rygtets Fart udbredes til det videbegjærlige Publicum; imidlertid bliver det altid et høist beklageligt Savn for det større Publicum, at disse Efterretninger ere contrabande for Pressen, førend den privilegerede Stændertidende har meddeelt dem. Den Jnteresse, der nu er for Stænderne, vil naturligviis betydelig forøges, naar først Committeerne have tilendebragt deres Arbeider og Forsamlingen derover tilkjendegivet sin Mening; af de endnu fremkomne Forslag ere de angaaende Tolden og Communevæsenet de, hvorfor de fleste interessere sig. Tak=Adressen har ikke tilfredsstillet Nogen, selv med de tarveligste Fordringer, og Kjøbenhavnspostens Artikel desangaaende roses almindelig som et sandt Udtryk af næsten Alles Mening.
Viborger Samler, 1835-10-31
Den fra sit Embede suspenderede og hæftede Hoffkasserers Kassemangel beløber sig, som man nu erfarer, til et Beløb af over 50,000 Rbd., nemlig i circa 28,000 Rbd. af Hoftæssen og circa 23,000 Rbd. af den til Christiansborg Slotsbygning aarligen bestemte Sum, der passerer Hof kassen, for derfra at udbetales Commissionen for Slotsbygningen. - Hof-Jnspecteuren, Overkrigscommissair Schønberg, der som bekjendt tillige er Hof=Revisor samt Bureau- og Expeditions-Chef ved Overhofmarschalatet, har midlertidigen ogsaa overtaget Hof=Kasserer Forretningerne. (Kbhp.)
Viborger Samler, 1835-10-31
Kopperne tiltage her i en foruroligende Grad; i sidste Uge vare 20 Personer døde deraf. Cavallerie-Jnspecteuren Kammerherre Oberst v. Berger, har havt den store Sorg at miste sin yngste Søn, Forstjunker Conrad Ludvig, i hans 29de Aar, og det ved d. 30te f. M. at bade sig i Stranden.
Viborger Samler, 1835-10-31
Det paatænkte Monument over afdøde Justitsraad Brorson er nu fuldendt og opstillet i Billedhuggeren, Hr. Prof. Freunds Atelier i Kjøbenhavn. Høitideligheden i Anledning af dets Reisning er udsat til næste Foraar og berammet til den 18de Mai, som den Dag, da Brorson i Aaret 1804 blev ansat som Rector paa Herlufsholm.
Viborger Samler, 1835-10-31
Den 25de October har Urtekræmmer, Chocolade og Papir=Fabriqueur Peter Christian Deichmann, som har handlet under Firma af Peter Christian Deichmann & Comp., opgivet sit Boe til Skifterettens Behandling.
Viborger Samler, 1835-10-31
Natten til 27de Octbr. Kl. 12 udbrød en meget heftig Jld paa den imellem Vesterbro og Bakkehuset beliggende amerikanske Mølle, som skal tilhøre Hr. Mekanikus Winstrup. Saavel Møllen, som de tilhørende Smaa bygninger, der vare indrettede for Folkene og til Materialiers Opbevaring, afbrændte aldeles.
Viborger Samler, 1835-10-31
Jdag har Posten medbragt de trende første No. af den holsteenske Stændertidende. Jndholdet af de tvende første No. have vi allerede meddeelt efter et andet Blad. No. 3 afgiver Beretning over Stændernes femte Møde den 13de October. Først underrettede Commissarius Forsamlingen om Modtagelsen af det (tidligere meddeelte) kongelige Rescript til Svar paa Stændernes Takadresse. Præsidenten bekjendt gjorde derpaa, at den første Suppleant for de større Godsers Repræsentanter, Hr. Schrøder til Grabau var indkaldt istedetfor Hofjægermester Grev v. Holstein til Waterneversdorf, der var udtraadt. Derpaa blev den i det tredie Møde gjorte Proposition angaaende Sikkringen af den personlige Frihed mod uretmæssige Hæftelser motiveret af Proponenten. Efter nogle Discussioner over denne Materie erklærede den kongelige Commissarius, at Regjeringen vel havde en Revision af vore Straffelove til Hensigt, men at et saadant Arbeide forst vilde kunne blive forelagt den næste Stænderforsamling, hvorpaa Nedsættelsen af en Committee til at drofte den ovennævnte Proposition forkastedes med stor Pluralitet. Dernæst udviklede samme Deputerede sit Forslag angaaende den stedfundne Jnddragelse af arvelige Familiciendommene (Arvefæstegaarde?) paa de adelige Goser og disses Tilbagelevering. Ogsaa her forkastedes med Stemmefleerhed Udnævnelsen af en Committee. – Til Dagens Orden horte endvidere Motiveringen af et Andragende angaaende den snarlige Gjenoprettelse af det tielske Skolelærerseminarium. Til at drøfte dette Forslag nedsattes en Committee af tre Medlemmer, hvortil valgtes Dhrr. Grev Baudissin, Provst Callisen og Grev Reventlow fra Farve. – Derpaa indtroducerede den kongelige Commissarius Hr. Etatsraad Jensen som den Embedsmand, der var tilforordnet ham til Forhandlingerne over Toldloven og foredrog en summarisk Oversigt over de Grundsætninger, paa hvilke den nye Toldforordning var bygget. Til at prøve og bedømme dette Udkast udnævntes en Committee af 11 Medlemmer, hvortil valgtes Dhrr. Schwerdtfeger, v. Lengercke, Schweffel, Kammerherre v. Bülow, Overretsraad v. Prangen, Sognefoged (Kirchspielvogt) Dührsen, Paap, Etatsraad Wiese, Lorentzen, Sognefoged Engelbrecht og Etatsraad Falck.
Viborger Samler, 1835-10-31
J "Jtzeboer Wochenblatt havde en Jndsender yttret, at Soldaternes Behandling af Officerer og Underofficerer i Almindelighed endnu ikke er mild og human nok. Herimod fremsatte en Anden den Paastand, at Soldaten ikke kan (!?) behandles mildere og humanere, end han nu behandles, med mere Lignende. Herpaa svarede den Første: "O maatte det dog være saaledes, Men jeg overlader det tillidsfuldt til den offentlige Menings Afgjørelse, om min eller min Modstanders Dom kommer Sandheden nærmest. Her kun det Spørgsmaal: Hvad driver saamange hundrede militairpligtige Holstenere og Slesvigere til at unddrage sig fra Krigstjenesten ved Landflygtighed og Udvandring, ved dyrt at kjøbe Andre til at træde i deres Sted, ved Selvlemlæstelse og andre slette Midler, Hvad er Aarsag til at omme Forældre kun med en vis Rædsel kunne tænke paa, at deres Sønner skulle blive simple Soldater, Hvoraf kommer det, at en Behandling, der skal være "mild og human, at en Disciplin, der skal være saa dannende og forædlende, hidtil har fundet saa liden almindelig Erkjendelse og Tiltro, saa meget ansees netop for det Modsatte?"J Byen Neustadt, i Holsteen, er nylig begaaet et afskyeligt Dobbeltmord. En for Drikfældighed afskediget Politibetjent, der, sandsynligviis i beruset Tilstand, havde mishandlet sin Kone, var bleven citeret for Øvrigheden. Jkke ahnende noget Godt af denne Jndbydelse, gaaer han ud, men vender efter faa Minuter tilbage med en lang Stokdolk, hvormed han bibringer sin Kone et dødeligt Stik i Brystet, og derefter spidder sig selv saaledes, at Dolken igjen gaaer ud igjennem Ryggen. Konen havde endnu Kraft nok til, skjøndt Blodet voldsomt strømmede hende ud igjennem Saaret, at flygte ud paa Gaden og raabe om Hjælp; men her sank hun ogsaa hurtig sammen og opgav Aanden. Morderen skal kun have levet faa Øieblikke. (Husumer Ugebl.)